Diari Oficial de la Generalitat Valenciana


Sumari del DOGV 7955, del 11-01-2017 (2016/9933)

RESOLUCIÓ de 25 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient número 87/16-AIA Alzira.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7955

Data del DOGV
:   11-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9933


Data del document
:   25-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 25 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient número 87/16-AIA Alzira. [2016/9933]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 87/16-AIA Alzira.  
  
  
«Declaració d'impacte ambiental  
Expedient: 80-6711-WPK-Z.  
Títol: Emmagatzematge de ferralla, metalls de rebuig ferris i no ferris, paper i cartó.  
Promotor: Chatarra Ilsa, CB.  
Autoritat substantiva: Ajuntament d'Alzira.  
Localització: carrer Materna, 6, d'Alzira (València).  
  
Descripció del projecte  
L'objecte del projecte és l'obtenció de la llicència ambiental per a instal·lar i desenvolupar l'activitat d'emmagatzematge de ferralla, metalls de rebuig ferris i no ferris, paper i cartó, d'acord amb la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
Segons indica el projecte, l'activitat s'exercirà en una nau industrial ubicada al carrer Materna, 6, d'Alzira (València). És una nau coberta, de planta rectangular, amb 712 m² de superfície construïda i 8,60 m d'alçària en carener. La façana posterior presenta una porta que dóna accés a un pati interior. L'accés dels vehicles es realitzarà per la façana davantera. L'edificació consta de planta baixa més planta primera i entresolat. En la planta baixa es localitzen els lavabos i la zona destinada a l'emmagatzematge. En la primera planta se situaran les oficines.  
La nau disposa dels serveis de subministrament d'energia elèctrica, aigua potable i connexió al clavegueram municipal.  
Com a limítrofs, a la dreta i al darrere estan unes altres naus industrials, a l'esquerra una nau industrial, separada per un corredor perimetral, i al front fita amb la via pública.  
  
Procés industrial  
Les instal·lacions serviran per a desenvolupar l'activitat relacionada amb l'emmagatzematge de ferralla i metalls de rebuig ferris i no ferris, paper i cartó, i preveurà les operacions pròpies de l'arreplega dels dits residus.  
El procés es durà a terme de la manera següent:  
1. Recepció dels residus: es realitza una pesada d'aquests en bàscula i s'anoten en un llibre de control.  
2. En el cas que l'element estiga format per metalls de diferent composició, aquests se separen per mitjà de la maquinària o eines disponibles en el magatzem.  
3. Classificació dels residus en contenidors independents segons la naturalesa.  
4. Emmagatzematge dels residus en contenidors adequats.  
5. Arreplega i transport dels residus per part de gestors autoritzats.  
  
S'utilitzaran eines del tipus radials o eines manuals per a tallar les peces grans o separar els materials. Com a font d'energia s'utilitzarà l'energia elèctrica. Tota l'activitat es realitzarà en l'interior de la nau.  
  
La codificació dels residus per als quals se sol·licita l'autorització administrativa d'emmagatzematge temporal corresponent, segons la Decisió de la Comissió, de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
03 03 07 Rebutjos separats mecànicament de pasta elaborada a partir de residus de paper i cartó.  
03 03 08 Residus procedents de la classificació de paper i cartó destinats al reciclatge.  
15 01 01 Envasos de paper i cartó.  
16 01 17 Metalls ferris.  
16 01 18 Metalls no ferris.  
19 12 01 Paper i cartó.  
20 01 01 Paper i cartó.  
La capacitat estimada de tractament per a la instal·lació, no la inclou en la categoria d'activitats subjectes a autorització ambiental integrada.  
  
  
Tramitació administrativa  
Amb data 20 de juny de 2016 es va rebre l'ofici de l'Ajuntament d'Alzira que remet l'expedient a fi d'obtindre la declaració d'impacte ambiental ordinària preceptiva i prèvia a la concessió de la llicència. Junt amb l'ofici de remissió s'adjunta el projecte tècnic, l'estudi d'impacte ambiental (EIA) i l'annex d'esmena de defectes.  
  
El 30 d'agost de 2016 es rep el certificat de compatibilitat urbanística i de la informació pública realitzada.  
El tràmit d'informació pública de l'expedient, per un període de 30 dies, es va publicar en el BOP de València número 81, de 29 d'abril de 2016. El certificat d'informació pública indica que, transcorregut el dit període, no s'han presentat al·legacions respecte d'això.  
Consultes:  
El 27 de juliol de 2016 se sol·licita l'informe al Servei d'Ordenació del Territori per observar-se que la parcel·la està situada en la zona denominada «inundació massiva del riu Xúquer» i, per tant, hi ha risc per inundabilitat per a la zona. El 10 d'agost de 2016 es rep l'informe la conclusió del qual és: «Per tot allò que s'hi ha exposat, el magatzem de ferralla, metalls de rebutjos ferris i no ferris, paper i cartó, al carrer Materna, 6, d'Alzira (València), està afectat per risc d'inundació, i és compatible amb les determinacions normatives del pla d'acció territorial de caràcter sectorial sobre prevenció del risc d'inundació a la Comunitat Valenciana.»  
  
Consideracions ambientals  
Consultat el visor web intern de cartografia de la CITMA, no s'observen afectacions ambientals ressenyables, excepte el risc per inundabilitat i que està ubicat dins del límit PORN del Parc Natural de l'Albufera.  
L'informe emés per l'Ajuntament indica que l'activitat es realitza en sòl urbà industrial compatible amb els usos permesos pel planejament urbanístic vigent.  
Segons l'EIA, l'activitat es projecta en una nau ja construïda, ubicada en una parcel·la que disposa de totes les infraestructures i els serveis corresponents a un polígon industrial completament urbanitzat i desenvolupat. No es consideren altres alternatives viables a la solució proposada.  
Les principals afectacions ambientals associades són:  
1. A l'atmosfera  
a) Alteració de la qualitat de l'aire:  
Segons s'indica en el projecte, l'activitat no serà productora de fums o olors contaminants. Encara que l'EIA considera que l'augment del trànsit rodat pot influir en la qualitat de l'aire, no estima que l'impacte ambiental siga rellevant.  
b) Contaminació acústica.  
L'EIA considera poc significatiu i admissible l'impacte produït per l'augment dels nivells de soroll a causa de les actuacions implícites en l'activitat. Per a justificar-ho, presenta un estudi acústic que mostra que, en estat d'explotació, és prou amb l'aïllament acústic dels paraments per a no sobrepassar els nivells de soroll permesos en la zona.  
  
Les conclusions d'aquest estudi es consideren vàlides sempre que es verifiquen amb els resultats de les auditories acústiques establides en l'article 18 del Decret 266/2004, de 3 de desembre, del Consell de la Generalitat, pel qual s'estableixen les normes de prevenció i correcció de la contaminació acústica en relació amb activitats, instal·lacions, edificacions, obres i serveis. Aquestes es realitzaran a la posada en marxa de l'activitat i almenys cada 5 anys, en la fase de funcionament i per un organisme de control autoritzat. Els resultats en un llibre de control que estarà a disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents.  
2. Al sòl  
Segons indica l'EIA, l'emmagatzematge dels residus es realitzarà en l'interior de la nau amb solera de formigó. Els residus s'arreplegaran en contenidors metàl·lics o de plàstic, amb peu de palet. No es preveu que vagen a produir-se abocaments líquids, pel tipus de residus admesos.  
No obstant això, s'estima que podrien produir-se abocaments per líquids contaminants que continguen els residus admesos o fugues de líquids en els vehicles que realitzen les càrregues i descàrregues. Per això, aquestes mesures protectores del sòl haurien d'implementar-se amb la disponibilitat de material absorbent en quantitat suficient perquè, en cas de vessament accidental, es procedisca a l'arreplega immediata dels abocaments produïts. Una vegada utilitzat, es considerarà com a residu generat per l'activitat i es retirarà per un gestor autoritzat.  
3. A les aigües  
Segons s'indica en el projecte, l'evacuació de les aigües residuals domèstiques es realitzarà a la xarxa general de clavegueram. Els residus líquids de l'activitat seran assimilables als d'un habitatge, per la qual cosa es considera que no requereixen cap tractament previ al seu abocament a la xarxa de clavegueram municipal.  
4. Risc d'inundació  
Segons indica l'informe PATRICOVA el risc d'inundació es considera molt baix, ja que la parcel·la està afectada pel menor nivell de perillositat d'inundació (nivell 6). Es considera que la vulnerabilitat de l'activitat davant de la inundació és baixa, ja que ni poden produir-se danys greus en les instal·lacions, ni els residus emmagatzemats (no perillosos) poden generar efectes de contaminació d'aigües en un episodi d'inundació.  
No obstant això, per tractar-se de sòl urbà, si l'Ajuntament d'Alzira considerara una valoració de la incidència del risc d'inundació diferent de la realitzada pel Servei d'Ordenació del Territori, podria imposar, si és el cas, condicions d'adequació de la instal·lació davant del risc d'inundació.  
5. Impactes sobre la fauna, flora o paisatge  
No es consideren importants, per realitzar-se l'activitat en l'interior d'una nau, en polígon industrial ja consolidat.  
L'EIA estableix un programa de vigilància ambiental amb l'objectiu de detectar impactes en el medi ambient no previstos durant l'exercici de l'activitat que comportarien una modificació de les mesures protectores establides. Proposa un programa de control dels residus, de les revisions i del manteniment de la maquinària, dels sistemes d'evacuació d'aigües residuals i compliment de les normes de protecció contra incendis.  
D'aquest programa de vigilància ambiental, es portarà un registre documentat als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia. Inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i l'entrega dels residus. La documentació estarà a disposició de les autoritats competents.  
  
Consideracions jurídiques  
1. El projecte ha sigut sotmés al procediment d'avaluació d'impacte ambiental, d'acord amb l'apartat 6.c.2) de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental i modificat pel Decret 32/2006, de 10 de març.  
  
2. L'expedient ha observat els tràmits previstos en la Llei 21/2013, de 9 de desembre, d'avaluació ambiental i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent, resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat d'emmagatzematge de ferralla, metalls de rebuig ferris i no ferris, paper i cartó, el titular del qual és Chatarra Ilsa, CB, ubicada al carrer Materna, 6, d'Alzira (València) sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, així com les condicions establides a continuació:  
  
1. Pel fet que la ubicació de l'activitat està afectada per risc d'inundació segons al que estableixen els documents normatius del PATRICOVA, a fi de fer complir l'informe emés pel Servei d'Ordenació del Territori i en coherència amb el que estableix l'article 20 de la normativa del PATRICOVA, si l'Ajuntament d'Alzira considerara que el projecte requerira condicions addicionals d'adequació de la instal·lació davant del risc d'inundació, caldrà ajustar-se a allò que s'ha disposat per l'entitat municipal, si és el cas.  
2. Els residus admesos en l'activitat seran els indicats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
3. S'obtindrà de l'òrgan competent en matèria de residus les autoritzacions i la inscripció en el Registre General de Gestors Autoritzats de Residus de la Comunitat Valenciana que corresponguen per al centre ubicat al carrer Materna, 6, d'Alzira (València), per a l'exercici de l'activitat, i s'adaptaran a aquest les condicions que l'esmentat òrgan establisca.  
4. El promotor haurà d'obtindre compromisos d'acceptació de residus per gestors autoritzats per a la totalitat dels residus generats per aquesta activitat, la gestió dels quals no siga competència dels serveis d'arreplega de residus del polígon, i s'indicarà com a punt d'arreplega les instal·lacions localitzades al carrer Materna, 6, d'Alzira (València). Els compromisos estaran permanentment en vigor i a disposició de l'autoritat ambiental competent.  
5. A la posada en marxa de l'activitat i almenys cada 5 anys, el titular haurà de dur a terme un control de les emissions acústiques i dels nivells de recepció en l'entorn per mitjà de la realització d'auditories acústiques. Aquestes es realitzaran amb l'activitat en funcionament i per un organisme de control autoritzat, i es faran constar els resultats en un llibre de control que estarà a disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents.  
6. Es disposarà de material absorbent a l'efecte de previndre els vessaments accidentals de la maquinària o dels possibles fluids que poguera contindre la mercaderia emmagatzemada, en quantitat suficient i en proximitat adequada que permeta procedir a la seua arreplega immediata. Una vegada utilitzat, es considerarà com a residu generat per l'activitat i es retirarà per un gestor autoritzat.  
7. Es portarà un registre documentat del programa de vigilància ambiental als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia. Aquest registre documentat inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i l'entrega dels residus. La documentació estarà a disposició de les autoritats competents.  
8. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
Segon  
Notificar a les parts interessades que, contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 25 d'octubre de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 25 de novembre de 2016.- El director general de Medi Natural i d'Avaluació Ambiental: Antoni Marzo i Pastor.